lflage/wiki-talks huggingface dataset:
Сӳтсе явасси:Сăваплăхлă Рим империйĕ

message: «Сӑваплӑхлӑ» кунта ытла кӑткӑслатни. «Сӑваплӑ» та ҫитет. Николай Плотников (ыйтса пĕлĕр) 10:33, 12 Юпа уйӑхӗн 2023 (UTC)
replies: text: Пурте çавнашкал «кăткăслăхран» хăраççĕ (сăмахран, ăслăлăх вырăнне ăслăх туртса кăларни те çавăнпах çыхăннă). Анчах та унакшал кăткăслăхсем сăмаха тĕрлĕрен сĕмсем пама пулăшаççĕ. Вырăсла та ав святая мар, свящзенная тенĕ. --Ellodanis5 (сӳтсе явни) 11:29, 12 Юпа уйӑхӗн 2023 (UTC)
thread_title:  Сӑваплӑ Рим империйӗ
Сӳтсе явасси:Вăтам ĕмĕрсем

message: Пӗтӗмлетсе каланӑ чухне чӑваш чӗлхинче нумайлӑх аффиксӗпе усӑ курмаҫҫӗ... Кунта вара пӗтӗмлетсе калани пулас. Николай Плотников (ыйтса пĕлĕр) 10:36, 12 Юпа уйӑхӗн 2023 (UTC)
thread_title:  Нумайлӑ хисеп кирлӗ мар пуль?
Сӳтсе явасси:Францин Аслă революцийĕ

message: Революци Францире пулса иртнӗ, ҫавӑнпа Франци революцийӗ пулмалла. Пахаланине хушнӑ май «Аслӑ Франци революцийӗ» пулса тӑрать. «Францин Аслă революцийĕ» тенине каялла вырӑсла куҫарсан «Великая революция Франции» пулса тухать. Николай Плотников (ыйтса пĕлĕр) 10:46, 12 Юпа уйӑхӗн 2023 (UTC)
thread_title:  Аслӑ
Сӳтсе явасси:Малти Хĕвелтухăç

message: Вӑтам пулмалла мар-и? Ближний Восток вӗт-ха Малти Хӗвелтухӑҫ? 2021 ҫулхи чӑвашла-вырӑсла словарьте Вӑтам Хӗвелтухӑҫ тенӗ. Ятне улӑштармалла. Николай Плотников (ыйтса пĕлĕр) 12:25, 12 Юпа уйӑхӗн 2023 (UTC)
replies: text: Вырăсла средний пулсан, чăвашла, паллах, средний пулмалла. Ближний — çывăх, передний — малти. --Ellodanis5 (сӳтсе явни) 13:35, 12 Юпа уйӑхӗн 2023 (UTC)
replies: text: :«Ближний Восток» тенине тахҫанах чӑвашла «Малти Хӗвелтухӑҫ» тесе куҫараҫҫӗ. «Мальен Хӗвелтухӑҫ» тени тата тӗл пулатчӗ пулас. Николай Плотников (ыйтса пĕлĕр) 13:55, 12 Юпа уйӑхӗн 2023 (UTC)
thread_title:  Вӑтам Хӗвелтухӑҫ?
Сӳтсе явасси:Кушак лемурӗ

message: Ятне, тен, «Кушакла лемур» ҫине улӑштармалла? «Кушак евӗрлӗ» тени капла аванрах палӑрать. Николай Плотников (ыйтса пĕлĕр) 08:24, 13 Юпа уйӑхӗн 2023 (UTC)
thread_title:  Кушакла лемур
Сӳтсе явасси:Газа Сектор (ушкăн)

message: Паллӑ пайӑр ятсене куҫармаҫҫӗ (т-хрен, The Beatles). Ку ушкӑн ятне никам та чӑвашла ун пек каламан, пурте «Сектор газа» пек пӗлеҫҫӗ. Енчен те чӑн та чӑвашсем хушшинче «Газа Сектор» тени анлӑ сарӑлнӑ пулсан — урӑх сӑмах. Николай Плотников (ыйтса пĕлĕр) 08:33, 15 Юпа уйӑхӗн 2023 (UTC)
replies: text: Кунта Газ секторĕ пулмалла. Воронежри химкомбинатсен промзонине пула çапла ят панă. Viktor (сӳтсе явни) 21:57, 15 Юпа уйӑхӗн 2023 (UTC)

text: Е вырăслах хăвармалла. Viktor (сӳтсе явни) 21:58, 15 Юпа уйӑхӗн 2023 (UTC)
thread_title:  Пайӑр ятсене куҫармаҫҫӗ
Сӳтсе явасси:Газа Сектор

message: Тӗрӗссипе «Газа секторӗ» пулмалла мар-и? Камӑнлӑх аффиксӗ кунта кирлӗх. Сектор — территори пайланӑвне кӑтартать, пайӑр ят мар. Николай Плотников (ыйтса пĕлĕр) 15:53, 15 Юпа уйӑхӗн 2023 (UTC)
replies: text: Пушкӑртла та, азербайджанла та, турккӑла та ятӗнче камӑнлӑх аффиксӗпе усӑ курнӑ. Николай Плотников (ыйтса пĕлĕр) 15:55, 15 Юпа уйӑхӗн 2023 (UTC)

text: Сектор мĕншĕн пысăк саспаллипе çырнă? Ĕ пирки иккĕленӳллĕ шухăш. Палестинăн секторĕ пулсан ĕ çырас пулать, политикăри уйрăм пĕлтерешлĕ вырăн пулсан, ĕ кирлĕ мар. Viktor (сӳтсе явни) 21:45, 15 Юпа уйӑхӗн 2023 (UTC)
replies: text: :«Сектор» кунта пайлану ячӗ, «тӑрӑх», «район», «облаҫ», «ен», «ел» пек. Акӑлчанла камӑнлӑх аффиксӗ ҫук тесе чӑвашла камӑнлӑх аффиксӗсӗр ҫырмалла мар ӗнтӗ. Чӑваш чӗлхи акӑлчан чӗлхи мар вӗт.  Николай Плотников (ыйтса пĕлĕр) 07:05, 16 Юпа уйӑхӗн 2023 (UTC)
thread_title:  Чӑвашла ят
Сӳтсе явасси:Израиль

message: Официаллă ят Израиль патшалăх. Израиль патшалăхĕ мар. Ellodanis5 (сӳтсе явни) 06:37, 17 Юпа уйӑхӗн 2023 (UTC)
thread_title:  Официаллă ят
Сӳтсе явасси:Карелсем

message: Ку статьяна кириллизаци кирлӗ-и е ӑна уйрама лайӑхрах-и? Кириллизаци ту пулсан, ҫӗнӗ ятне улӑштармалла. Мӗн шутлатӑр? Max Tenche (сӳтсе явни) 19:58, 17 Юпа уйӑхӗн 2023 (UTC)
replies: text: Эпир кунта кириллицăпа çыратпăр та, улăштармалла ĕнтĕ. Viktor (сӳтсе явни) 19:29, 18 Юпа уйӑхӗн 2023 (UTC)

text: Ҫырнӑ чухне пӗр стандарт пулмалла ӗнтӗ: тепӗр май хальхи орфографипе ҫырмалла. Николай Плотников (ыйтса пĕлĕр) 19:48, 18 Юпа уйӑхӗн 2023 (UTC)
thread_title:  Кириллизаци тумалла-и?
Сӳтсе явасси:Географири аслӑ тӗпчевсем

message: Тĕпчевсем мар ĕнтĕ, ăстан тĕпчевсем пулччăр. Патне те пымасть темелле. Ellodanis5 (сӳтсе явни) 06:14, 18 Юпа уйӑхӗн 2023 (UTC)
replies: text: «уҫни» тесен пит кӑнттам. Вӑл вӑхӑтра ҫӗнӗ ҫӗрсене тӗпчесе уҫнӑ. Ҫавна май тӗпчев тесе ят патӑм. «Географири» тени мӗн тӗлӗшпе тӗпчевсем пулнине палӑртать. «Аслӑ географи открытийӗсем» тесен эсир питех те вӗт килӗшмен пулӑттӑр… «Географи уҫни» — кун пек май ҫук, ӑнланмалла мар. Сирӗншӗн ҫавах пуль те маншӑн вӑл пач ӑнланмалла мар, кӑнттам япала пулса тухать. Николай Плотников (ыйтса пĕлĕр) 18:15, 18 Юпа уйӑхӗн 2023 (UTC)

text: «Открыти»-пе «уҫни» хушшинче питӗ пысӑк уйрӑмлӑх. «Уҫ» ӗҫхӗлӗн мӗн те пулин ҫӗннине тӗпчесе пӗлнине кӑтартакан пӗлтерӗш чӑваш чӗлхинче ҫук. Тата кунта «Аслӑ» сӑмах питӗ чӑрмантарать. «Георафические открытия» тенине чӑн чӑвашла калас тесен чӑвашла «Географире ҫӗнӗ ҫӗрсене тупни» пулать. Анчах «Аслӑ Географире ҫӗнӗ ҫӗрсене тупни» тени «Аслӑ географи» туса хурать. «Географири Аслӑ ҫӗнӗ ҫӗрсене тупни» тесен «аслӑ ҫӗр» йӗркеленни чӑрмантарать. Николай Плотников (ыйтса пĕлĕр) 18:21, 18 Юпа уйӑхӗн 2023 (UTC)

message: Çук, çук, çук тесе ăнлав пирки каламасăр хăвараймастăн Ellodanis5 (сӳтсе явни) 11:13, 19 Юпа уйӑхӗн 2023 (UTC)
replies: text: Ӑнлантартӑм мар-и? Вара, мӗн вӑйпа усӑ курмалла-им? Вӑйпа чӑваш чӗлхин саккунӗсене пӑсса вырӑс саккунӗсем ҫине улӑштарнин мӗн усси? Ун пек чӑваш сӑмахӗсемпе ҫырнӑ вырӑсла текст кӑна пулать. Кама кирлӗ ун пекки? Ун пеккине нушаланса вулас вырӑнне вулас текенни луччӗ тӳрех вырӑслине кайса вулать. Термин пит ӑнӑҫлӑ тесе каламастӑп эпӗ. Тен, шухӑшласан лайӑхрах вариант та тупма пулать. «Аслӑ географи открытийӗсем» — пит аван, ӑнланмалла. Анчах вӗт-ха эсир питех те вырӑс сӑмахӗсенчен хӑратӑр, «открыти» сӑмах чӑваш чӗлхине кӗрсе каясси — калама хӑруш япала сирӗншӗн. «Открыти» сӑмаха чӑваш чӗлхине кӗртиччен эсир никам ӑнланман термин ӑсталаса кӑларатӑр... Вырӑс сӑмахӗсенчен хӑпас тетӗр, анчах ун вырӑнне вырӑсла шухӑшласа чӑваш сӑмахӗсемпе терминсем хатӗрлетӗр. Николай Плотников (ыйтса пĕлĕр) 13:04, 19 Юпа уйӑхӗн 2023 (UTC)
replies: text: :Пĕр сăмахран тăракан термина темиçе страницăллă «ăнлантарупа» «куçарни» вăл —  куçару мар. Ăнлантарăвĕ темиçе абзацран тăрать пулсан та, пурпĕрех çавăнпа килĕшсе тăмашкăн çук. --Ellodanis5 (сӳтсе явни) 16:24, 19 Юпа уйӑхӗн 2023 (UTC)
thread_title:  Çук, çук, çук тесе ăнлав пирки каламасăр хăвараймастăн 

message: Уçнăлăх --Ellodanis5 (сӳтсе явни) 16:26, 19 Юпа уйӑхӗн 2023 (UTC)
thread_title:  [[Уçнăлăх]]
Сӳтсе явасси:Хăвăлсемлĕ кремний

message: «нумай-нумай хӑвӑлсенчен» чӑваш нихӑҫан та каламасть. «Нумай» тенӗ чухне тӳрех паллӑ — кунта нумайлӑ хисеп пирки сӑмах пырать. Ҫавӑнпа нумайлӑх аффиксӗ нихҫан та хушӑнмасть. «Хӑвӑллӑ» пулма пултарать, анчах «хавӑлсемлӗ» — ҫук. Николай Плотников (ыйтса пĕлĕр) 19:05, 18 Юпа уйӑхӗн 2023 (UTC)
*Сăмах çук тесе статьяна сиктерсе хăвараймастăн. --Ellodanis5 (сӳтсе явни) 11:07, 19 Юпа уйӑхӗн 2023 (UTC)
*:Сӑмах «сӑмах ҫук» пирки мар, терминӗ чӑвашла марри пирки. Чӑваш чӗлхин саккунӗсемпе усӑ курса хатӗрлеменни пирки. Николай Плотников (ыйтса пĕлĕр) 12:53, 19 Юпа уйӑхӗн 2023 (UTC)
replies: text: ::Урăхла нимле те калаймасăн ăна. Словарьсенчен хатĕр сăмахсем пур ĕнтĕ. Калăпăр, кăпăш, кăпăшка, хăлтă, йăшăк.  Анчах вĕсем, пĕр енчен, чылай чухне  питех паллах мар, тепĕр енчен, мĕн пирки каланине ăнланса илме йывăр. Анчах та хăвăлсемлĕ тенипе те  ним те пулмасть. Ун пек конструкципе ытти ун евĕрлĕ тĕслĕхсенче те усă курмалла пулать. --Ellodanis5 (сӳтсе явни) 16:19, 19 Юпа уйӑхӗн 2023 (UTC)
thread_title:  Тепӗр ӑнман термин
Шаблона сӳтсе явмалли:Портал:Чӑваш Ен ялӗсем/Вӑрнар муниципаллӑ округӗ/Санарпуç ял тăрăхĕ/Table

message: Вăрнар муниципалитечĕ темелле анчах. Viktor (сӳтсе явни) 19:44, 19 Юпа уйӑхӗн 2023 (UTC)
replies: text: Официаллӑ ячӗ — муниципаллӑ округ. Эпир те «Чӑваш халӑх сайтӗнче» тӑсрӑмӑр-тӑсрӑмӑр «район» ҫырса... Ҫавах та ҫӗнӗ йӗркеленӳ ҫине куҫасах терӗмӗр. Тэгсене лартнӑ чухне кӑна район тесе палӑртатпӑр (кивӗ хыпарсемпе аттук ҫыхӑну пулмӗ). «… ял тӑрӑхӗ» тени кӑна юлчӗ ӗнтӗ — пурте ҫаплах ҫыраҫҫӗ те… Тӗрӗссипе вӗсем те «территори пайӗ» пулмалла-ха... Тӗпрен пӑхсан вара Чӑваш Енре нимӗнле улшӑну та ҫук. Центрти ял тӑрӑхӗсем кӑна ҫухалнӑ, ытти йӑлт малтанхи пекех. Мускав облаҫӗнче вара самаях улӑштарнӑ теҫҫӗ... Николай Плотников (ыйтса пĕлĕр) 20:57, 19 Юпа уйӑхӗн 2023 (UTC)
thread_title:  Терминологи
Категорине сӳтсе явмалли:Чăваш Енĕн Красноармейски районĕ

message: Тен, ҫавах та официаллӑ ятпах усӑ курмалла? Вӑт хӑҫан Красноармейскине Трак ҫине улӑштарӗҫ — ун чухне тархасшӑн. Ман та, калӑпӑр, Хурӑнлӑх ялӗ вырӑнне Попой тесе ҫырас килет (мӗншӗн тесен — хӑнӑхнӑ), анчах официаллӑ ячӗпе палӑртатпӑр-ҫке. Апла пулин те «Попой уйӗ» (пур ун пек анлӑ уй), «Попой пӗви» (ҫывӑхри пысӑк пӗве) пире никам та чармасть. Вӑл топоним ячӗсем, официаллӑ ҫирӗпленменнисем. Николай Плотников (ыйтса пĕлĕр) 06:52, 20 Юпа уйӑхӗн 2023 (UTC)
thread_title:  Официаллӑ ят
Сӳтсе явасси:Энĕшпуç станцийĕ

message: Кунта сӑмах станци поселокӗ пирки пырать. Тата хӑй тӗллӗн станци пур: Шоркистры (станция) Николай Плотников (ыйтса пĕлĕр) 18:24, 20 Юпа уйӑхӗн 2023 (UTC)
thread_title:  Ятне улӑштармалла пуль
Шаблона сӳтсе явмалли:Вăрмар районĕ

message: Çĕнĕ Вĕренер  Çĕнĕ Кавал  Çĕнĕ Кинчер  Çĕнĕ Мăнтăр  Çĕнĕ Шулхан  Çиçтĕпе  Çитмĕш  Çӳлти Кинчер  Анаткас  Арапуç  Аслă Пинер  Аслă Чак  Атнаш  Вăтакас  Ичеснер Атайкасси  Кĕçĕн Чак  Кĕçĕн Шăхаль  Кĕлкеш  Кĕтеснер  Кавал  Карăк çырми  Кивĕ Вăрмар  Кивĕ Вĕренер  Кивĕ Мăнтăр  Кивĕ Шулхан  Мăнçырмa  Пăвакасси  Пăртас  Пĕчĕк Енккасси  Патти  Пысăк Енккасси  Саруй  Тикаш  Тупах  Уйкас  Урнар  Хĕрлĕçыр  Хуруй  Чăрăшçырма  Чĕкету  Чулкаç  Чупай  Шăплат  Шăхаль  Шутнерпуç  Эçпепе  Энĕшпуç  Энĕшпуç (станци поселокӗ)  Энтриэль  Ямпай Николай Плотников (ыйтса пĕлĕр) 18:58, 20 Юпа уйӑхӗн 2023 (UTC)
replies: text: Ку йыша Вӑрмар районӗн ялӗсен списокне хатӗрленӗ май пухнӑ даннӑйсенчен илсе тунӑ, пӗтӗм каҫӑсене тӗрӗсленӗ. Алфавитпа вырнаҫтарнӑ (саспалли йывӑрӑшӗ тӑрӑх). Тата «Патти разъезчӗ» ҫук (вӑл ял тӑрӑхра ун пек разъезд ҫук тенӗрен…). Тен, тата мӗн те пулин сиктерсе хӑварнӑ пуль тесе хальлӗхе улӑштармарӑм. Тӗрӗслесе улӑштармалла пуль... Николай Плотников (ыйтса пĕлĕр) 19:02, 20 Юпа уйӑхӗн 2023 (UTC)
thread_title:  Ятсен тулли йышӗ
Сӳтсе явасси:Навигацин çулташсемлĕ тытăмĕ

message: 1) Ҫулташ — ҫула пӗрле тухнӑ ҫын. Тӗнче уҫлӑхӗнчи спутниксем валли «уҫлӑхташ» (-таш/-теш мӗнпе те пулин пӗрешкел ушкӑнсене палӑртма усӑ курӑнать: ҫулташ — пӗрле ҫул тухнисем; юлташ — ку тутар чӗлхинчен кӗнӗ, ҫулташах пӗлтерет (вӗсен йул, пирӗн ҫул); ентеш - пӗр «ен»-рен пухӑннисем; тата ытти те) сӗнни пурччӗ. 
2) «ҫулташсемлӗ» — кун пек йӗркеленеймест. Нумайлӑ хисеп аффиксӗ кирлӗ мар. Николай Плотников (ыйтса пĕлĕр) 21:03, 20 Юпа уйӑхӗн 2023 (UTC)
* Уçлăхташ теме çук. Уçлăхри кашни япалах çулташ (сателлит) пулаймасть. Çĕр чăмăрĕн çулташĕсем унпа пĕрле çула тухнă, вăл шутра — юриллисем те (çынсем юри, ятарласа кăларса янисем). Çулташсемлĕ тени ăнланмалларах. Такам таçтан тепле шутласа тупнă «праваилăна» кура нумайлăх хисеп паллине кăларса пăрахса ăнланаяслăха тата факт тĕрĕслĕхне  чакарма  май çук. нумайлăх палли никама та чышмасть, чăрмантармасть. Çулташсем унта пĕрре çеç мар. Пĕр çулташпа çеç навигаци тытăмĕ пулаймасть. --Ellodanis5 (сӳтсе явни) 06:57, 21 Юпа уйӑхӗн 2023 (UTC)
thread_title:  Термин япӑх
Сӳтсе явасси:Пăрттассем

message: Николай Ашмарин считал что от этнонима Буртас происходит слово Мордас - т.е. Мордва, так как сами себя они разделяют на Эрзя и Мокша. Переход произошел через типичный для булгар (огур) и огузов, лингвистический переход где типично кыпчакское "М" переходит в "Б" и "П": слово «я» (огузы и огуры) ещё в древности произносили бä(н), а кыпчаки – мäн. Тат. мең, чув. пин - «тысяча»; тат. миләш, чув. пилеш - «рябина»; тат. мәчә, чув. пĕçи, пĕçук - «кошка»; тат. мичеү, чув. пичев - «пристяжка, припряжка» и т. д. В татарском даже в русских заимствованиях вместо начального звука «п» является «м»: печь > мич, бочка > мичке. Булгарское буртас перешло через татар в мордас далее в мордва, где слово борт < морд , как и в слове удморт означает человек и ас - племя. 176.52.78.127 18:05, 24 Юпа уйӑхӗн 2023 (UTC)
thread_title:  Чăваш Чĕлхиçине куçарăр-ха тархасшăн
Сӳтсе явасси:Çăва

message: Ячӗ чӑн та «Масар» пулмалла — литература чӗлхине вӑл кӗнӗ, «Ҫӑва» мар. Эпӗ хам та тури чӑвашсенчен, хамӑн та «Ҫӑва» теес килет, анчах литература чӗлхине пӑхӑнмалла тесе шутлатӑп. Николай Плотников (ыйтса пĕлĕр) 09:02, 26 Юпа уйӑхӗн 2023 (UTC)
replies: text: Тупрăм çыхăнусене/юпленӳсене. Çăва вырăсла погост (вырăсла çырман-ха статьине) пулать. Вĕсем çырсан, интервикине çавăн çине ямалла. Ял масарĕ çăва пулать вара. Viktor (сӳтсе явни) 21:24, 28 Юпа уйӑхӗн 2023 (UTC)
replies: text: :«Погост - ҫӑва, кладбище - масар» тени йӑнӑш ҫул. Вӗсем иккӗшӗ те ҫӑва (пирӗннисемшӗн). Иккӗшӗ те «масар» (анатрисемшӗн). Вырӑссем уйӑраҫҫӗ тесе пирӗн вӗсем пек «шухӑшлама» кирлӗ мар. «Погост» ҫинчен питех те кирлӗ пулсан «ял масарӗ» интервики лартма пулать, «ял масарӗ» вара ҫавах «масар» ҫине куҫармалла. Уйрӑм статьясем хатӗрлемелле мар. Николай Плотников (ыйтса пĕлĕр) 06:59, 30 Юпа уйӑхӗн 2023 (UTC)
replies: text: ::Погостпа, çук япалапа, никам та çыхăнтрама шутламасть-ха. Хуть масар те, хуть çăва те — пуриншĕн те паллă. Çăва — тĕрĕк тымартан, масар — арабизм. --Ellodanis5 (сӳтсе явни) 11:26, 30 Юпа уйӑхӗн 2023 (UTC)
replies: text: :::Тӗрӗк е арабизм пулни ҫине мар таянмалла. Литература чӗлхинче «Масар» йышӑннӑ. 46-мӗш автобуспа пынӑ чухне те ҫавна май яланах чӑвашла «Тепӗр чарӑну — Масар» тенине илтме тивет (унччен «Пристанционная» ятлӑччӗ, халь «Кладбище»). Масарӗ таврашӗ анат енче пулин те, пирӗн патра ҫӑвасем кӑна пулин те, литература чӗлхинче «Масар» пулнӑран, чарӑну ятне ҫапла панӑ. Мӗн тӑвӑн — литература чӗлхине ҫак сӑмаха йышӑннӑ та... Николай Плотников (ыйтса пĕлĕр) 12:23, 30 Юпа уйӑхӗн 2023 (UTC)
Манăн Елчĕкри юлташ каланипе, елчĕксем Иран/Персирен тухнă, çавăнпа вĕсен калаçăвĕнче урăхларах сăмах/форма чылай. Ма çăва термин вирьялсен диалектĕнче, ăçтан шăтс тухнă, эпĕ калама пултараймастăп. Viktor (сӳтсе явни) 18:32, 30 Юпа уйӑхӗн 2023 (UTC)
thread_title:  Масар 

message: Масар тата çăва — синонимсем Ellodanis5 (сӳтсе явни) 15:53, 29 Юпа уйӑхӗн 2023 (UTC)
replies: text: Синонимсем, анчах литература чӗлхинче «масар» йышӑннӑ. Николай Плотников (ыйтса пĕлĕр) 06:51, 30 Юпа уйӑхӗн 2023 (UTC)
thread_title:  Синонимсем 

message: Ман шутпа тата кунта казахсен ҫӑвин пӗр-пӗр ӳкерчӗкне хушмалла. Пит кӑсӑклӑ — хула пек ҫуртсем туса лартаҫҫӗ. Николай Плотников (ыйтса пĕлĕр) 12:34, 30 Юпа уйӑхӗн 2023 (UTC)
thread_title:  Ӳкерчӗксем
Сӳтсе явасси:Уйăрăш

message: Ку термин темиҫе хут тӗл пулчӗ. «Уйӑрӑш» тени ятӗнче пулнӑ пуль тенӗччӗ те, ҫук иккен. «Разъезд» вырӑнне пӗри шутласа кӑларнӑ иккен. Термин пӗрре те ӑнӑҫлӑ мар. Ҫак кутӑн ҫын улӑштарма памасть ӗнтӗ (унпа тавлашнин усси пӗрре те ҫук), анчах та ман шутпа «ҫул юппи» ӑнӑҫлӑрах. Вӑл чӑвашла. Ак кунта ӑнлантарса пани пур. Ытти тӗрлӗ ҫул юпписемпе пӑтраштару ҫуралать тесен — «Ҫул юппи (чукун ҫул)» ят пама пулать. Е пачах та «Чукун ҫул юппи» теме пулать. Тӳрех ӑнланма йывӑр «уйӑрӑш»-ран пин хут аванрах. Николай Плотников (ыйтса пĕлĕр) 13:01, 26 Юпа уйӑхӗн 2023 (UTC)
thread_title:  Ҫул юппи
Сӳтсе явасси:Чикмеçын

message: Аксаринпа пӗрлештермелле. Ку ял пирки вара унта истори пайенче асӑнмалла. Николай Плотников (ыйтса пĕлĕр) 13:26, 26 Юпа уйӑхӗн 2023 (UTC)
thread_title:  Пӗрлештермелле
Шаблона сӳтсе явмалли:Тĕнче пайланавĕ

message: Тĕнче пайĕсем темелле мар-ши çакна? Вырăсла Регионы мира тенĕ. Viktor (сӳтсе явни) 06:00, 28 Юпа уйӑхӗн 2023 (UTC)
thread_title:  Ячĕ
Сӳтсе явасси:Мазарка

message: Ку япалана Масар (Буй юппи) теме юрать пуль Ellodanis5 (сӳтсе явни) 16:02, 29 Юпа уйӑхӗн 2023 (UTC)
thread_title:  Ку япалана Масар (Буй юппи) теме юрать пуль
Сӳтсе явасси:Каçал

message: Статьян тӗп ячӗ «Комсомольски» пулмалла. Каҫал — малтанхи ят. Официаллӑ ячӗ ҫавах — Комсомольски, каялла «Кошелеево» ҫине улӑштарман-ҫке. Николай Плотников (ыйтса пĕлĕр) 12:03, 30 Юпа уйӑхӗн 2023 (UTC)
thread_title:  Комсомольски
Сӳтсе явасси:Упи (Трак ен)

message: Ыттисем пек пӗрешкел пулма «Упи (Красноармейски районӗ)» ят пама сӗнетӗп. Ытти ялсен пурин те «(Красноармейски районӗ)» тесе хушнӑ. Пӑтранмалла ан пултӑр. Николай Плотников (ыйтса пĕлĕр) 18:53, 31 Юпа уйӑхӗн 2023 (UTC)
thread_title:  Ячӗ
Сӳтсе явасси:Сарăту кĕпĕрни

message: Плотниковсем çакнашкаллисем патне килмеççĕ, ялан эллоданиссене çеç тапăнаççĕ. Ellodanis5 (сӳтсе явни) 14:02, 1 Чӳк уйӑхӗн 2023 (UTC)
replies: text: Кунта мӗн? Опечатка-им? Хӑв та улӑштарма пултарӑнччӗ вӗт. «Сарӑту» — йӗркеллӗ ят, чӑваш чӗлхинче ҫирӗпленнӗскер, шухӑшласа кӑларманскер. Е эсӗ кунта «Хурату» тенине ҫыхӑнтарасшӑн-им? Сарӑтупа тахҫанах усӑ кураҫҫӗ. Чӑваш халӑх сайтне илмесӗр те. Николай Плотников (ыйтса пĕлĕр) 17:04, 1 Чӳк уйӑхӗн 2023 (UTC)

message: Кĕперне мар кĕпĕрне (вăл шутра — кĕпĕрнаттăр). Саратов хулине чăвашсем Сарăту теессишĕн вилсе кайнă пек кăтартни — кулăшла. Ellodanis5 (сӳтсе явни) 17:59, 1 Чӳк уйӑхӗн 2023 (UTC)
* Ашмарин словарĕнче — http://ru.samah.chv.su/s/кĕпĕрне --Ellodanis5 (сӳтсе явни) 18:03, 1 Чӳк уйӑхӗн 2023 (UTC)
replies: text: Чӑн та «кӗпӗрне» иккен... Каялла тавӑрмалла. Николай Плотников (ыйтса пĕлĕр) 19:43, 1 Чӳк уйӑхӗн 2023 (UTC)
replies: text: :Эпӗ хамӑн йӑнӑша йышӑнма пултаратӑп. Эсӗ вара, вӑкӑр пек пӗр шит та чакмастӑн. Нервӑсене санпа пӗтерсе йӑлӑхрӑм ӗнтӗ. Урӑх пач тавлашмастӑп санпа: усси ҫук. Вӑхӑта кӑна пӗтеретӗп. Чӑн те Википедине лайӑхлатас килет. Анчах кунашкал кутӑнлӑхпа тӗл пулнӑ хыҫҫӑн лач! сурас килет те пӑрахса каяс килет! Нимӗнле те ӑнлантарайса ҫитерме ҫук сана. Урӑх никам та ҫырмасть тетӗн… Паллах, ҫакӑн пек ӑнланмалла мар текстсем хатӗрлесен никам та килмӗ. Килсен те вандалсем кӑна килӗҫ. Николай Плотников (ыйтса пĕлĕр) 19:50, 1 Чӳк уйӑхӗн 2023 (UTC)
replies: text: ::Саратов тенинех хăварасси пирки «йышăнман» вĕт тата. --Ellodanis5 (сӳтсе явни) 02:00, 2 Чӳк уйӑхӗн 2023 (UTC)
thread_title:  Кĕперне мар кĕпĕрне
Сӳтсе явасси:Чукотка автономиллĕ тăрăхĕ

message: «Тăрăх» тесе вĕтĕ адм. пĕрчĕсем тĕлĕшпе (поселение) калама йышăннă. Шултра адм. пĕрчĕсене çав терминпах калама çук.
replies: text: Ӑҫта «йышӑннӑ»? Эп, сӑмахран, унашкал саккун пуррине пӗлместӗп. Лексикологсемпе те тачӑ ҫыхӑну тытатӑп — вӗсен хушшинче те унашкал йышӑну ҫук. Анчах «тӑрӑх» тенипе тӗлли-паллисӗр усӑ курнипе питӗ хирӗҫ. Нимӗнле йӗркесӗр, унта та кунта усӑ курма хӑтланнинче ним аванни те ҫук. Николай Плотников (ыйтса пĕлĕр) 18:38, 5 Чӳк уйӑхӗн 2023 (UTC)

text: Сӑмах «сельское поселение» пирки пырать пулсан — ку чӑн та ҫапла. Анчах уйрӑмшар мар, «сельское поселение» сӑмах ҫаврӑнӑшне «ял тӑрӑхӗ» (городское поселение = хула тӑрӑхӗ) теме тахӑш термин комиссийӗнче йышӑннӑ пулнӑ. Анчах «поселение» = «тӑрӑх» тесе мар (ҫапла пулас). Халь, ҫӗнӗ реформӑсем иртнӗ хыҫҫӑн, ял тӑрӑхӗсем пӗтнӗ, ҫухалнӑ. Вӗсем вырӑнне «территори пайӗсем» (территориальный отдел) пулса тӑнӑ... Анчах халӑх, пӗрре хӑнӑхнӑ май, халь те «ял тӑрӑхӗ» тет (унччен малтан «ял совечӗ» теме хӑнӑхнӑ пек). Унсӑр пуҫне, ку реформа халь те вӗҫне ҫитмен пулас. Хӑшӗсен районсемех юлнӑ, теприсен — муниципаллӑ округсем. Аптрушки… Николай Плотников (ыйтса пĕлĕр) 18:48, 5 Чӳк уйӑхӗн 2023 (UTC)
replies: text: :Чĕлхе комиссийĕн йышăнăвĕ.

message: Раҫҫей ытти тӑрӑхӗсем ҫинчен статьясенче "автономи" ҫырнӑ. Ҫак статьяра ҫеҫ "автономлӑ". Ҫавна пул малалла ыйту, мӗнле тӗрӗсрех пулать? (пӗр стандарт кирлӗ вӗт) Max Tenche (сӳтсе явни) 17:31, 5 Чӳк уйӑхӗн 2023 (UTC)
replies: text: Автономилле.Е автономиллĕ (кунта апла та каять).

text: Скворцов словарӗнче (2012): Автономиллӗ Чукотка округӗ. Николай Плотников (ыйтса пĕлĕр) 18:34, 5 Чӳк уйӑхӗн 2023 (UTC)
thread_title:  Автономлӑ е Автономи
Сӳтсе явасси:Мускав

message: Анклăш чĕлхин Mosque (Мечет) - араб чĕлхинчен "место поклонения".
German: Moskau, French: Moscou, Georgian: მოსკოვი, Latvian: Maskava, Bashkir: Мәскәү, Tatar: Mäskäw, Portuguese: Moscovo, Chuvash: Мускав, and Spanish: Moscú.
Тутарсем мĕсĕлменĕсем - пĕсĕрменĕсем ят панă
176.52.106.105 21:03, 4 Чӳк уйӑхӗн 2023 (UTC)
thread_title:  Ячĕ
Сӳтсе явасси:Чечен Республики

message: «Чечен Республики» тенин «Чечня» синонимӗ чӑваш чӗлхинче пур. Ҫавна май илсе пемелле мар пуль. Тӗслӗхрен: Тарават Чечня, Чечня ҫынни, Чечняран илсе таврӑн, Чечняра ҫӳре, Чечняна тухса кай, Чечняна кайса кил — сахал мар усӑ кураҫҫӗ. Николай Плотников (ыйтса пĕлĕр) 11:03, 5 Чӳк уйӑхӗн 2023 (UTC)
thread_title:  Чечня
Шаблона сӳтсе явмалли:Раççей Федерацин субъекчĕсем

message: Йышăнман (Украинăри) территорийĕсем çинчен çырмалла кирлĕ-ши? (сăмахран сноскасенче) Max Tenche (сӳтсе явни) 18:01, 5 Чӳк уйӑхӗн 2023 (UTC)
thread_title:  Йышăнман территорисем
Сӳтсе явасси:Данилов

message: Интервикире ҫак статья Данилов хули Ярославль облаҫӗн ҫинчен. Е интервики каҫҫине улӑштармалла, е "Данилов (пӗлтерӗшсем)" статьяна тумалла тата кунтан хушаматсен ят-йышне кӑлармалла. Max Tenche (сӳтсе явни) 21:34, 7 Чӳк уйӑхӗн 2023 (UTC)
thread_title:  Интервики
Сӳтсе явасси:Анат Кама районĕ

message: Тутарстанри «Сувар» хаҫатра хӑҫан та пулин Анат Чулман Атăл районĕ тесе ҫырнине курнӑ-и эсир? Ялан «Анат Кама районӗ» тесе ҫыраҫҫӗ! Николай Плотников (ыйтса пĕлĕр) 07:54, 8 Чӳк уйӑхӗн 2023 (UTC)
thread_title:  Анат Кама районӗ!
Википеди сӳтсе явмалли:Çăлкуç кăтартма е урăх тĕлĕшпе те ыйтасси

message: Эпӗ пулсан «Шанчӑксӑр» тенӗ пулнӑ пулӑттӑм. Мӗн вӑл «Ыйтусем»? Пӗрре те ӑнланмалла мар. Вырӑсла конструкципе хатӗрленӗ ӗнтӗ: «Вопросы» тени пуль. Чӑвашла ку япала «Ыйту ҫуратакан ҫӑлкуҫ/факт» (вызывающие вопрос факты) ятлӑ пулать. Е пач та чӑвашла калас пулсан: «Шанчӑксӑр ҫӑлкуҫ/Иккӗленӳллӗ факт/Тӗрӗслӗхне ҫирӗплетме май ҫук факт/Тӗрӗслӗхӗ иккӗленӳллӗ». Тата, ку япала Википеди пайӗ, ҫавна май ятне «Википеди: …» тесе пуҫламалла. Х.К. Питех те кӗскен каласах тесен «Ыйтуллӑ» теме пулать. Х.К.2: кӑна кам хатӗрленине кура ятне улӑштарасси, пӗлсех тӑратӑп, иккӗленӳллӗ. Кутӑн… Николай Плотников (ыйтса пĕлĕр) 08:53, 8 Чӳк уйӑхӗн 2023 (UTC)
replies: text: Сăмахăн çулти сылтăм кĕтессинчи паллă мĕне пĕлтернине ăнлантарма çеç кирлĕ ку. --Ellodanis5 (сӳтсе явни) 08:06, 11 Чӳк уйӑхӗн 2023 (UTC)
thread_title:  Ячӗ 

message: 19 ноября 2023 года нами подписан Меморандум о взаимовыгодном научно-культурном и творческом обмене с болгарскими коллегами по развитию культуры и туризма в ЧР с целью сохранения великой исторической памяти своего народа...
Показать список оценивших
два часа назад
Ответить
Поделиться
Николай Кондрашкин  ·Автор
Под Новый Год увидела свет новая книга "Исповедь потомка Аттилы" автора: академика и скульптора Николая Кондрашкина в г. Ульяновск.
Но вот что интересно. Оказывается тогда, в 5 веке многие европейские светские и религиозные деятели называли Аттилу - «Бич Божий». Который якобы прислан им в наказание: 95.68.210.119 10:31, 3 Нарӑс уйӑхӗн 2024 (UTC)
thread_title:   Развитие братской дружбы Болгарии и Чувашии /саксене кусармалла енте чавашлах/
Категорине сӳтсе явмалли:Чăваш Енĕн районĕсем

message: Чӑвашла «Чӑваш Ен районӗсем» пулмалла. «-ӗн» ытлашши. Халь шырарӑм та (кирлӗ пек ҫыратӑп та)… нивушлӗ ҫук тетӗп. Иккен пур, анчах кӑшт йӑнӑшарах ҫырнӑ иккен. Тата «Куславкка районӗ» пур, унсӑр пуҫне «Чӑваш Енӗн Куславкка районӗ» пур. Ҫаксене ман шутпа пӗр калӑппа йӗркелемелле. Николай Плотников (ыйтса пĕлĕр) 10:40, 8 Чӳк уйӑхӗн 2023 (UTC)
thread_title:  «Чӑваш Ен районӗсем»
Сӳтсе явасси:Елкăн

message: Нихӑш ҫӑлкуҫра та чӑвашла ячӗ ҫук. 1927 ҫулти пӗр документра «Елкӑн» пуррине асӑннӑ ӗнтӗ, анчах официаллӑ ячӗ вӑл пулса тӑман. Ҫавна май «Елкино» ҫине улӑштарма сӗнетӗп. Николай Плотников (ыйтса пĕлĕр) 18:07, 8 Чӳк уйӑхӗн 2023 (UTC)
replies: text: Хотя, усӑ курни пур пулас: ак кунта «Хыпар» хаҫат усӑ курнӑ. Николай Плотников (ыйтса пĕлĕр) 18:09, 8 Чӳк уйӑхӗн 2023 (UTC)
thread_title:  Ятне ӑҫтан тупнӑ?
Сӳтсе явасси:Өмет

message: Чăваш ятне улăштармалла. Кунта тутар википедийĕ мар вĕт. Max Tenche (сӳтсе явни) Max Tenche (сӳтсе явни) 06:39, 9 Чӳк уйӑхӗн 2023 (UTC)
replies: text: Ҫук, ҫаплах хӑвармалла. Ку хаҫат ячӗ. Пайӑр ят. «New York Times» тенине мӗнле ҫыратпӑр, кунта та ҫав йӗркех. Николай Плотников (ыйтса пĕлĕр) 06:57, 9 Чӳк уйӑхӗн 2023 (UTC)
thread_title:  Ят